Here is a page extracted from Wikipedia that may contain CSS, HTML, and a lot of unformatted text.

Title: محمد أوناجم
Content: محمد أوناجم (بلفرنساوية: Mohamed Ounajem) مزيود ف 3 يناير 1992 فراشيدية، هو كوايري مغريبي كيلعب مع نادي الوداد الرياضي البيضاوي فالبوسط ديال الهجوم.

لكاريير 
بدا محمد أوناجم لكاريير ديالو مع واحد الفريق محلي اللي هو إتحاد الرشيدية قبل ما يسني الكونطرا مع شباب أطلس خنيفرة.

مع شباب أطلس خنيفرة 
شارك أوناجم مع فريق شباب أطلس خنيفرة ف 24 ماطش، ماركا فيها 4 د البيوت وصنع 3 بيوت خرين، وشد 10 د الإنضارات.

مع الوداد البيضاوي 
فيناير 2016 سنا الكوايري محمد أوناجم كونطرا مع فريق الوداد الرياضي المدة ديالها 5 سنين وكانت القيمة ديال هاد صفقة شي 200 مليون سنتيم.

شارك محمد أوناجم مع الوداد ف 103 ماطش، منها 61 ماطش فالبطولة و42 ماطش فدوري أبطال إيفريقيا، ماركا فيها 15 بيت وصنع 34 خرين وشد  7 د الإنضارات.

موسم 2018-2019 
لعب محمد أوناجم مع الوداد البيضاوى 34 ماطش، فيهم 23 ماطش فالبطولة لمغريبية و11 ماطش فدوري أبطال إيفريقيا، ماركا فيهم 8 د البيوت واحد فيهم ماركاه ف التشمبيونس ليڭ ديال إيفريقيا وصنع 15 بيت خور، وشد إندار واحد.

مع الزمالك 
فالميركاتو ديال صيف 2019 ، مشى أوناجم للزمالك المصري، وربح معاهم الكاس ديال مصر فالماطش ديالو لول. ف 15 يناير 2020، ماركا محمد أوناجم البيت التاني فماطش الزمالك كونطر الجونة فالدقيقة 51، فالتيران ديال الجونة هاد الماطش كان داخل فماطشات الدورة  13 ديال الدوري المصري. ف 28 فبراير 2020، ماركا محمد أوناجم البيت لول لفريق الزمالك كونطر الترجي التونسي فالدقيقة 31، هاد الماطش سلا لصالح الزمالك بتلاتة لواحد و كان فالتيران ديال القاهرة و كان داخل فماطشات ديال دوري أبطال إيفريقيا. ربح أوناجم مع الزمالك بطولة كاس مصر و بطولة السوبير الإيفريقي والمصري كونطر الترجي التونسي والأهلي المصري.

مع الوداد الرياضي 
ف 30 يناير 2021، علن نادي الزمالك باللي مسلف محمد أوناجم لنادي الوداد المغريبي مقابل 100 ألف دولار.

مع المونتخب 
لعب مع المونتخب ماطش واحد كونطر كوريا الجنوبية نهار 10 أكتوبر 2017 فاش كان هيرفي رونار هو المودريب.

لينجازات

النادي 
 الوداد الرياضي
 البطولة الوطنية المغربية (3): 2017، 2019، 2021
 دوري أبطال إيفريقيا (1): 2017
 كاس السوبير الإيفريقي (1): 2018

 الزمالك
 الدوري المصري الممتاز (1): 2020–21
 الكاس ديال مصر (1) : 2019
 كاس السوبير المصري (1) : 2020
 كاس السوبير الإيفريقي (1): 2020
 دوري أبطال إيفريقيا الوصيف : 2019–20

بيرصونيل 
 تشكيلة الموسم فإيفريقيا عام: 2017</small>

عيون لكلام 

زيادة 1992
ناس تزادو ف الراشيدية
كوايري مغريبي
ناس حيين
مقالات فيها مصدر و 3000 بايت